

ที่ มท ๐๘16.3/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 มกราคม ๒๕65

เรื่อง ขอความอนุเคราะห์ร่วมแสดงความคิดเห็นต่อร่างพระราชบัญญัติการศึกษาภาคบังคับ พ.ศ. ....ผ่านแบบฟอร์มการรับฟังความคิดเห็นอิเล็กทรอนิกส์ (Microsoft Forms)

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสำนักงานปลัดกระทรวงศึกษาธิการ ด่วนที่สุด ที่ ศธ 0209/216

ลงวันที่ 7 มกราคม 2565 จำนวน 1 ชุด

 ด้วยสำนักงานปลัดกระทรวงศึกษาธิการ ได้จัดทำร่างพระราชบัญญัติการศึกษาภาคบังคับ พ.ศ. .... และเพื่อให้เป็นการดำเนินการตามมาตรา 77 วรรคสาม ของรัฐธรรมนูญแห่งราชอาณาจักรไทย พุทธศักราช 2560 ที่กำหนดให้รัฐพึงจัดให้มีการรับฟังความคิดเห็นของผู้เกี่ยวข้อง วิเคราะห์ผลกระทบ
ที่อาจเกิดขึ้นจากกฎหมายอย่างรอบด้านและเป็นระบบ จึงได้ดำเนินการจัดทำแบบฟอร์มการรับฟังความคิดเห็น
อิเล็กทรอนิกส์ (Microsoft Forms) เพื่อเปิดโอกาสให้ผู้มีส่วนเกี่ยวข้องได้ร่วมแสดงความคิดเห็นเพื่อเป็นข้อมูลประกอบการพิจารณาปรับปรุงร่างพระราชบัญญัติการศึกษาภาคบังคับ พ.ศ. .... ให้ครบถ้วน สมบูรณ์

 กรมส่งเสริมการปกครองท้องถิ่น ขอความร่วมมือจังหวัดแจ้งองค์กรปกครองส่วนท้องถิ่น ร่วมแสดงความคิดเห็นและประชาสัมพันธ์ให้สถานศึกษาในสังกัด บุคลากร นักเรียน นักศึกษา และประชาชนทั่วไป ร่วมแสดงความคิดเห็นต่อร่างพระราชบัญญัติการศึกษาภาคบังคับ พ.ศ. .... ผ่านแบบฟอร์มการรับฟังความคิดเห็นอิเล็กทรอนิกส์ (Microsoft Forms) ภายในวันที่ 31 มกราคม 2565 รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

รอง อสถ. .................................

ผอ.กศ. .....................................

ผอ.กง.สศ. ................................

หน.ฝ.มป...................................

จนท. ........................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5315

โทรสาร. ๐-๒๒๔๑-๙๐21-3 ต่อ 218

ไปรษณีย์อิเล็กทรอนิกส์ saraban@dla.go.th



https://bit.ly/3qp6Qme